A4-0238/96

Ψήφισμα σχετικά με την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο για τη συνετή χρήση και διατήρηση των υγροτόπων

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο για τη συνετή χρήση και διατήρηση των υγροτόπων (COM(95)0189 - C4-0224/95),

- έχοντας υπόψη το άρθρο 130 Ρ, 130 Σ και 130 T της Συνθήκης για την Ευρωπαϊκή Ένωση, ιδίως δε τις περιεχόμενες σε αυτό αρχές της συνετής και ορθολογικής χρησιμοποίησης των φυσικών πόρων, της προφύλαξης και της προληπτικής δράσης,

- έχοντας υπόψη το 5ο Πρόγραμμα Δράσης για το Περιβάλλον,

- έχοντας υπόψη τις υποχρεώσεις που έχει αναλάβει η Κοινότητα σε ό,τι αφορά την εφαρμογή της Agenda 21,

- έχοντας υπόψη τις διεθνείς συμβάσεις για τους υγροτόπους στις οποίες έχει προσχωρήσει η Κοινότητα,

- έχοντας υπόψη τα συμπεράσματα που ενέκρινε το Συμβούλιο Υπουργών Περιβάλλοντος στις 4 Μαρτίου 1996,

- έχοντας υπόψη την ανακοίνωση της Επιτροπής προς το Συμβούλιο, το Ευρωπαϊκό Κοινοβούλιο, την Οικονομική και Κοινωνική Επιτροπή και την Επιτροπή των Περιφερειών σχετικά με την πολιτική συνοχής και το περιβάλλον (COM(95)0509),

- έχοντας υπόψη το ψήφισμα του Συμβουλίου της 25ης Φεβρουαρίου 1992 σχετικά με την κατάρτιση μιας σφαιρικής κοινοτικής στρατηγικής για την ολοκληρωμένη διαχείριση των παράκτιων περιοχών,

- έχοντας υπόψη το σχέδιο ανακοίνωσης προς την Επιτροπή το οποίο παρουσίασαν από κοινού η κ. Bjerregaard και η κ. Wulf-Mathies σε συνεργασία με την κ. Bonino σχετικά με ένα σχέδιο ανακοίνωσης προς το Συμβούλιο και το Ευρωπαϊκό Κοινοβούλιο για τον ολοκληρωμένο χωροταξικό σχεδιασμό των παράκτιων περιοχών (ΧΙ/557/95),

- έχοντας υπόψη την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο με τίτλο «Ευρώπη 2000" (COM(94)0354),

- έχοντας υπόψη τα συμπεράσματα της Γερμανικής Προεδρίας, μετά το άτυπο Συμβούλιο Υπουργών Χωροταξίας στις 21-22 Σεπτεμβρίου 1994, με τίτλο «European Spatial Development Perspective»,

- έχοντας υπόψη το ψήφισμά του της 16ης Σεπτεμβρίου 1992 σχετικά με τις περιβαλλοντικές ζημιές που προκαλούν οι εκλύσεις πετρελαίου από πλοία (( ΕΕ C 284 της 2.11.1992, σελ. 80)), καθώς και το ψήφισμα της 27ης Μαρτίου 1996 σχετικά με τη θαλάσσια καταστροφή του «Sea Empress» ((ΕΕ C 117 της 22.4.1996, σελ. 18)),

- έχοντας υπόψη τα συμπεράσματα του άτυπου Συμβουλίου Περιβάλλοντος της 20- 22 Ιουνίου 1995 στη Σεβίλλη σχετικά με την οικολογική ποιότητα του νερού,

- έχοντας υπόψη το ψήφισμα του Συμβουλίου Μεταφορών της 8ης Ιουνίου 1993, τα συμπεράσματα του Συμβουλίου Περιβάλλοντος της 28-29 Ιουνίου 1993 καθώς και τα συμπεράσματα του κοινού Συμβουλίου Περιβάλλοντος και Ναυτιλίας της 24ης Μαρτίου 1994 σχετικά με τον καθαρισμό θαλασσίων περιοχών ιδιαιτέρου οικολογικού ενδιαφέροντος, στις οποίες πρέπει να αποφεύγεται η διέλευση δεξαμενοπλοίων που μεταφέρουν πετρελαιοειδή και άλλες επικίνδυνες ουσίες,

- έχοντας υπόψη το ψήφισμά του της 10ης Ιουλίου 1987 σχετικά με τη διάβρωση των γεωργικών εδαφών και τους υγρότοπους στη Ευρωπαϊκή Κοινότητα ((ΕΕ C 246 της 14.09.1987, σελ. 124)),

- έχοντας υπόψη την έκθεση της Επιτροπής Περιβάλλοντος, Δημόσιας Υγείας και Προστασίας των Καταναλωτών και τις γνωμοδοτήσεις της Επιτροπής Γεωργίας και Ανάπτυξης της Υπαίθρου, της Επιτροπής Μεταφορών και Τουρισμού και της Επιτροπής Αλιείας (A4-0238/96),

Α. έχοντας υπόψη τις υποχρεώσεις για τη διατήρηση των υγροτόπων που απορρέουν για την Ευρωπαϊκή Ένωση από τη συμμετοχή της στη Σύμβαση της Βόννης του 1979 για την προστασία των αποδημητικών ειδών, τη Σύμβαση της Βέρνης του 1979 για τη διατήρηση της άγριας ζωής και του περιβάλλοντος, το Πρωτόκολλο της Γενεύης του 1982 για τις περιοχές ειδικής προστασίας στην περιοχή της Μεσογείου, τη Σύμβαση του Ελσίνκι της 17ης Μαρτίου 1992 για την προστασία διεθνών ποταμών και λιμνών και τη Σύμβαση του Espoo της 25ης Μαρτίου 1991 η οποία καθιστά υποχρεωτική την εκτίμηση των περιβαλλοντικών επιπτώσεων για τα μεγάλα φράγματα και έργα αντλήσεως υδάτων,

Β. έχοντας υπόψη την οδηγία 79/409/ΕΟΚ για τα άγρια πουλιά, καθώς και

α) την οδηγία 92/43/ΕΟΚ για τους φυσικούς και ημιφυσικούς οικότοπους (ενδιαιτήματα), η οποία προβλέπει τη δημιουργία ενός πανευρωπαϊκού δικτύου ενδιαιτημάτων «Natura 2000",

β) την οδηγία 91/271/ΕΟΚ σχετικά με την επεξεργασία των αστικών λυμάτων,

γ) την οδηγία 91/676/ΕΟΚ σχετικά με τη ρύπανση που προκαλείται από τα νιτρικά από γεωργικές πηγές,

δ) την οδηγία 85/337/ΕΟΚ για την εκτίμηση των περιβαλλοντικών επιπτώσεων ορισμένων δημοσίων και ιδιωτικών έργων,

Γ. έχοντας υπόψη το άρθρο 130Ρ της Συνθήκης,

α) ιδιαίτερα δε το 5ο Πρόγραμμα Δράσης για το Περιβάλλον με τίτλο «Στόχος η αειφορία»,

Δ. έχοντας υπόψη τον κανονισμό (ΕΟΚ) αριθ. 3907/91 για την προστασία της φύσης (ACNAT), ιδιαίτερα δε

α) τον κανονισμό (ΕΟΚ) αριθ. 1973/92 για τη δημιουργία του χρηματοδοτικού μέσου LIFE,

β) τον κανονισμό (ΕΟΚ) αριθ. 2080/92 για μέτρα που αφορούν τη δάσωση γεωργικών εκτάσεων,

γ) τον κανονισμό (ΕΟΚ) αριθ. 2085/93 για το Ευρωπαϊκό Γεωργικό Ταμείο,

δ) τον κανονισμό (ΕΟΚ) αριθ. 2078/92 για τα αγροτο-περιβαλλοντικά μέτρα,

ε) τον κανονισμό (ΕΟΚ) αριθ. 2081/93 για τα Διαρθρωτικά Ταμεία,

στ) τον κανονισμό (ΕΟΚ) αριθ. 1164/94 για το Ταμείο Συνοχής,

Ε. έχοντας υπόψη την Πρωτοβουλία MedWet για τους μεσογειακούς υγρότοπους στο πλαίσιο του προγράμματος ACNAT, και ιδιαίτερα

α) τη μελέτη του ΟΟΣΑ «Market and Government Failures in Environmental Management», 1993,

β) τη μελέτη του WWF-Greece, «A Strategy for the protection of Freshwater Ecosystems in Southern Europe»,

γ) τη μελέτη του STOA της ΓΔ IV, «Assessment of EU Water Quality Policy» 1995,

ΣΤ. αναγνωρίζοντας τη σπουδαιότητα των υγροτόπων, οι οποίοι συγκαταλέγονται μεταξύ των πλέον παραγωγικών και σύνθετων οικοσυστημάτων, για το σύνολο της βιόσφαιρας, ιδιαίτερα δε

α) έχοντας επίγνωση των λειτουργιών που επιτελούν οι υγρότοποι, μεταξύ άλλων, προς το συμφέρον της βιοποικιλότητας, όπως η αρίθμηση του υδατικού ισοζυγίου και η συγκράτηση των πλημμυρών, η βελτίωση της ποιότητας του νερού, ο εμπλουτισμός των υπογείων υδροφορέων, η προστασία των ακτών από τη διάβρωση και η δέσμευση του άνθρακα,

β) επισημαίνοντας την οικονομική σημασία των υγροτόπων για τους ανανεώσιμους πόρους και τον οικοτουρισμό, ως βοσκοτόπων και δεξαμενών ύδατος και ως τόπων αναπαραγωγής πολλών εμπορεύσιμων ειδών ψαριών και οστρακοδέρμων,

γ) επισημαίνοντας τη σπουδαιότητα των υγροτόπων ως σταθμών και τόπων εκκόλαψης για τα αποδημητικά πουλιά,

δ) αναγνωρίζοντας ότι οι υγρότοποι αποτελούν μέρος της φυσικής και πολιτιστικής κληρονομιάς της ανθρωπότητας,

ε) λαμβάνοντας υπόψη ότι οι λειτουργίες και οι αξίες των υγροτόπων εξαρτώνται από το υδρολογικό και οικολογικό δίκτυο, μέρος του οποίου αποτελεί ο υγρότοπος,

στ) λαμβάνοντας υπόψη ότι μια ολοκληρωμένη προσέγγιση όσον αφορά τις παραποτάμιες περιοχές είναι αναγκαία επειδή η επέμβαση στον υγρότοπο έχει συνέπειες για την παραποτάμια περιοχή και το αντίστροφο,

Ζ. ανησυχώντας για τη συνεχιζόμενη απώλεια και την υποβάθμιση των υγροτόπων στην Ευρώπη και τον κόσμο, ιδιαίτερα δε

α) αναγνωρίζοντας ότι η συνεχιζόμενη απώλεια και η υποβάθμιση των υγροτόπων οφείλεται στις οικονομικές πιέσεις, στις ασυντόνιστες διοικητικές και νομοθετικές παρεμβάσεις και στην πλημμελή ενημέρωση του κοινού και των υπευθύνων όσον αφορά τις λειτουργίες και την αξία των υγροτόπων,

β) επισημαίνοντας τις ελλείψεις όσον αφορά την καταγραφή και την αξιολόγηση των υγροτόπων στην ΕΕ με βάση ένα ενιαίο σύστημα,

Η. επιθυμώντας να συμβάλει στη διατήρηση των υγροτόπων που απομένουν και την αποκατάσταση αυτών που έχουν υποστεί υποβάθμιση,

Θ. θεωρώντας ότι η «συνετή χρήση» των υγροτόπων, όπως ορίζεται από τη Σύμβαση του Ramsar και προτείνεται στην ανακοίνωση της Επιτροπής σχετικά με τη συνετή χρήση και διατήρηση των υγροτόπων, ανταποκρίνεται πλήρως στον κοινοτικό στόχο της αειφορίας και, κατά συνέπεια, δύναται να αποτελέσει βάση για την ανάπτυξη κοινοτικής πολιτικής και στρατηγικής στον τομέα αυτόν,

Ι. κρίνοντας ότι η στρατηγική για τη συνετή χρήση και τη διατήρηση των υγροτόπων θα αποτελέσει μεταξύ άλλων εργαλείο για την υλοποίηση του δικτύου «Natura 2000" και την εξασφάλιση της συνοχής του καθώς και για την τήρηση των υποχρεώσεων της ΕΕ που απορρέουν από τις διεθνείς περιβαλλοντικές συμβάσεις στις οποίες συμμετέχει η ίδια ή τα κράτη μέλη,

ΙΑ. επισημαίνοντας ότι οι υγρότοποι επηρεάζονται από τις δραστηριότητες στην υδρογραφική λεκάνη, ακόμα και σε μεγάλες αποστάσεις από αυτούς,

ΙΒ. τονίζοντας ότι η βάση για την συνετή χρήση και διατήρηση των υγροτόπων είναι η ορθολογική διαχείριση και εξοικονόμηση του νερού ώστε να επαρκεί ποιοτικά και ποσοτικά για την ικανοποίηση των κοινωνικών και οικονομικών αναγκών καθώς και των αναγκών των υγροτόπων και των άλλων οικοσυστημάτων καθ' όλην τη διάρκεια του έτους,

ΙΓ. αναγνωρίζοντας την ανάγκη να ενταχθεί η στρατηγική για τους υγρότοπους στην γενικότερη χωροταξική στρατηγική (spatial development), ώστε να ενσωματωθεί πληρέστερα στις άλλες πολιτικές που επηρεάζουν τον καθορισμό των χρήσεων γης και τη διαμόρφωση του χώρου και του τοπίου, και να αποφευχθεί η σήμερα συχνά παρατηρούμενη σύγκρουση των διαφόρων αναπτυξιακών παρεμβάσεων της ΕΕ και των κρατών μελών με τους κοινοτικούς περιβαλλοντικούς στόχους, ιδιαίτερα δε

α) τονίζοντας τον ιδιαίτερο ρόλο των παρεμβάσεων των Διαρθρωτικών Ταμείων, του Ταμείου Συνοχής, της Ευρωπαϊκής Τράπεζας Επενδύσεων και των προγραμμάτων που χρηματοδοτούν έργα στις χώρες της Κεντρικής και Ανατολικής Ευρώπης, στις χώρες της Κοινοπολιτείας Ανεξαρτήτων Κρατών (ΚΑΚ) και στις αναπτυσσόμενες χώρες, όπως τα προγράμματα INTEREG, TACIS, PHARE, και κρίνοντας αναγκαίο να αποφευχθούν οι αστοχίες του παρελθόντος,

β) ανησυχώντας για τη δάσωση υγροτόπων με ενισχύσεις που παρέχει ο κανονισμός (ΕΟΚ) αριθ. 2080/92,

ΙΔ. επισημαίνοντας την ανάγκη να αυξηθούν οι κοινοτικές ενισχύσεις για μέτρα που αποβλέπουν στη συνετή χρήση και διατήρηση των υγροτόπων στην ΕΕ και στις τρίτες χώρες, τονίζοντας τον ιδιαίτερο ρόλο που είναι σε θέση να παίξει το Ταμείο Συνοχής για την ενίσχυση μεγάλης κλίμακας πρωτοβουλιών για την αποκατάσταση υποβαθμισμένων υγροτόπων,

ΙΕ. επιδιώκοντας να βελτιωθεί η διεθνής συνεργασία με τις αναπτυσσόμενες χώρες και με τις χώρες της Κεντρικής και Ανατολικής Ευρώπης ενόψει της διεύρυνσης της ΕΕ έτσι ώστε αυτές να πληρούν τους ελάχιστους περιβαλλοντικούς όρους, καθώς και με τις χώρες της ΚΑΚ και τις χώρες ΑΚΕ, ώστε να δύναται να προωθηθεί και σε αυτές η συνετή χρήση και διατήρηση των υγροτόπων,

1. ζητεί από την Επιτροπή και τα κράτη μέλη να διαθέσουν επιπλέον πόρους για την προστασία και τη διατήρηση των υγροτόπων και να ενσωματώσουν τη διατήρηση και προστασία των υγροτόπων στους σχετικούς τομείς πολιτικής, όπως η αλιεία, οι μεταφορές, η γεωργία, η περιφερειακή πολιτική, η αναπτυξιακή συνεργασία, ο τουρισμός και η αναψυχή[semigr ]

2. ζητεί από την Επιτροπή να προτείνει μια πραγματική κοινοτική πολιτική για τους υγροτόπους, οι οποίοι πρέπει να καθορισθούν και να απολαύουν ειδικού καθεστώτος που θα συνδέεται με μια σφαιρική πολιτική μόνιμης διαχείρισης[semigr ]

3. κρίνει ότι οι προσπάθειες που έχει μέχρι στιγμής καταβάλει η ΕΕ για την προστασία και τη διατήρηση των υγροτόπων δεν ήσαν ικανές ώστε να αναχαιτισθεί η συνεχιζόμενη απώλεια και υποβάθμισή τους[semigr ]

4. χαιρετίζει την αναγνώριση των υγροτόπων ως μέρους της φυσικής και της πολιτιστικής κληρονομιάς της ανθρωπότητας καθώς και της οικολογικής τους αξίας και της αξίας των λειτουργιών τους για τον άνθρωπο και το περιβάλλον, και προτείνει να γίνει η ΕΕ μέλος στη Σύμβαση Ramsar, υιοθετώντας έναν «ευρω-υγρότοπο» στην επικράτειά της[semigr ]

5. καλεί την Επιτροπή να λάβει μέτρα για την καταγραφή και την αξιολόγηση όλων των ευρωπαϊκών υγροτόπων καθώς και για τη χαρτογράφηση των ενδιαιτημάτων τους με βάση ένα συνεπές σύστημα. Η καταγραφή αυτή και η δημιουργία μιας τράπεζας δεδομένων αποτελούν προϋπόθεση για τη συνετή χρήση, την παρακολούθηση των υγροτόπων καθώς και για την υλοποίηση ενός πυκνού δικτύου διασυνδεομένων υγροτόπων στο πλαίσιο του «Natura 2000". Ένα τέτοιου είδους σύστημα έχει ήδη αναπτυχθεί και εφαρμοσθεί στο πλαίσιο της κοινοτικής πρωτοβουλίας MedWet για τον καθορισμό μιας περιφερειακής στρατηγικής για τους μεσογειακούς υγρότοπους. Αυτό θα ήταν δυνατόν να χρησιμεύσει ως βάση για να αναπτυχθεί ένα συνεπές σύστημα εφαρμόσιμο στο σύνολο της Ευρωπαϊκής Ηπείρου. Η Επιτροπή θα πρέπει να προσφέρει τεχνική και χρηματοδοτική υπόστηριξη για την υλοποίηση της καταγραφής κατά την επόμενη τετραετία[semigr ]

6. καλεί τα κράτη μέλη να εντάξουν όλους τους υγρότοπους που πληρούν τα σχετικά κριτήρια της Σύμβασης Ramsar ως υγρότοπους διεθνούς σημασίας[semigr ]

7. καλεί την Επιτροπή να θεωρήσει τους φυσικούς υγρότοπους, και ιδίως τους υγρότοπους που πληρούν τα κριτήρια ώστε να χαρακτηρισθούν «υγρότοποι διεθνούς σημασίας» σύμφωνα με τη Σύμβαση του Ramsar, ή έχουν χαρακτηρισθεί «περιοχές ειδικής προστασίας» και να ενταχθούν αυτομάτως στο δίκτυο Natura 2000, με τις υποχρεώσεις που απορρέουν από το άρθρο 6 της οδηγίας ΗΑΒΙΤΑΤ, και σύμφωνα με την οδηγία για τα άγρια πουλιά ή «περιοχές ειδικής διατήρησης», σύμφωνα με την οδηγία για τους οικότοπους, ως μη υποκαταστάσιμους και να αποκλείσει κάθε καταστροφή ή υποβάθμισή τους για οποιονδήποτε ανεξαιρέτως λόγο, όπως άλλωστε επιτάσσει η κοινοτική και η διεθνής νομοθεσία καθώς και η αρχή της προφύλαξης. Η απώλεια και η υποκατάσταση ημιφυσικών και τεχνητών υγροτόπων θα πρέπει να επιτρέπεται μόνο όταν υπάρχει «υπέρμετρο δημόσιο συμφέρον» σχετιζόμενο με τη δημόσια υγεία ή ασφάλεια και εφόσον δεν υπάρχει δυνατή εναλλακτική επιλογή. Στις περιπτώσεις αυτές θα πρέπει να χρησιμοποιούνται οικολογικά κριτήρια για τον προσδιορισμό των θέσεων των υγροτόπων που πρόκειται να αποκατασταθούν ή να δημιουργηθούν σε υποκατάσταση των απωλειών υγροτοπικών εκτάσεων[semigr ]

8. θεωρεί ότι πρέπει να διεξαχθούν έρευνες, οι οποίες θα καταλήξουν και στη λήψη μέτρων, για τον προσδιορισμό και την ποσοτική εκτίμηση της αξίας των διαφόρων στοιχείων των υγροτόπων, ώστε να γίνει δυνατή η εφαρμογή ενός συστήματος τιμών για τους φυσικούς πόρους των υγροτόπων, το οποίο θα άμβλυνε τις αστοχίες των μηχανισμών της αγοράς[semigr ]

9. κρίνει ότι το θεμελιώδες πρόβλημα στο οποίο προσκρούει η συνετή χρήση και διατήρηση των υγροτόπων είναι η διένεξη γύρω από την κατανομή των υδατικών πόρων, ιδιαίτερα με τη γεωργία, καθώς και η ρύπανση του νερού από τα λιπάσματα και τα φυτοφάρμακα. Το πρόβλημα οξύνεται δεδομένου ότι η ζήτηση νερού από τη γεωργία, τη βιομηχανία, τον τουρισμό και τις κατοικίες αυξάνεται συνεχώς, με αποτέλεσμα να παρατηρούνται ελλείψεις, ιδιαίτερα στις νότιες χώρες της ΕΕ[semigr ]

10. καλεί επομένως την Επιτροπή να καταρτίσει ένα πρόγραμμα για την εξοικονόμηση του νερού στην ΕΕ, καθορίζοντας σαφείς ποσοτικούς στόχους, ώστε να εξασφαλισθεί μακροπρόθεσμα η κάλυψη των κοινωνικο-οικονομικών αναγκών και των οικολογικών αναγκών των υγροτόπων και των άλλων οικοσυστημάτων καθ'όλες τις εποχές του έτους. Επίσης οι τιμές του νερού θα πρέπει να καθορίζονται έτσι ώστε να αντανακλούν το πλήρες κόστος που συνεπάγονται η παραγωγή και οι χρήσεις του[semigr ]

11. καλεί την Επιτροπή να λάβει μέτρα για την προστασία των παράκτιων υγροτόπων, οι οποίοι υπόκεινται σε μεγαλύτερες καταστροφικές πιέσεις, στο πλαίσιο των δεσμεύσεών της για την προστασία των περιβαλλοντικά ευαίσθητων παράκτιων περιοχών από τη ρύπανση που ενδέχεται να προκαλέσουν δεξαμενόπλοια που μεταφέρουν πετρέλαιο ή άλλες επικίνδυνες ουσίες. Θα πρέπει να εξετασθεί η δημιουργία ζωνών όπου θα απαγορεύεται η διέλευση δεξαμενοπλοίων[semigr ]

12. επαναλαμβάνει το αίτημά του να υποβάλει η Επιτροπή, το ταχύτερο δυνατόν, πρόταση οδηγίας σχετικά με τον ολοκληρωμένο χωροταξικό σχεδιασμό και διαχείριση των παράκτιων περιοχών, όπως αναφέρεται στο Πέμπτο Πρόγραμμα Δράσης και στο ψήφισμά του της 29ης Φεβρουαρίου 1996 σχετικά με την ανακοίνωση της Επιτροπής προς το Συμβούλιο και το Κοινοβούλιο για την ολοκληρωμένη χωροταξική προέγγιση των παρακτίων περιοχών ((ΕΕ C 78 της 18.03.1996, σελ. 16.))[semigr ]

13. θεωρεί ότι πρέπει να ληφθούν μέτρα ώστε τα Διαρθρωτικά Ταμεία, η Ευρωπαϊκή Τράπεζα Επενδύσεων καθώς και τα προγράμματα για τις αναπτυσσόμενες χώρες και τις χώρες της Κεντρικής και Ανατολικής Ευρώπης, όπως INTERREG, TACIS, PHARE, να μη χρηματοδοτούν πλέον έργα με δυσμενείς επιπτώσεις σε υγροτόπους[semigr ]

14. ζητεί από την Επιτροπή να ενσωματώσει στα προγράμματα ΡΗΑRΕ και ΤΑCΙS τμήμα για τους υγροτόπους και να λάβει υπόψη της τους όρους του ψηφίσματος που εγκρίθηκε στο Windhoek κατά την ΧΧΙΙη Συνέλευση Ίσης Εκπροσώπησης ΕΕ- ΑΚΕ, στο οποίο απευθύνεται έκκληση για συνεργασία στον τομέα των υγροτόπων μεταξύ ευρωπαϊκών χωρών και χωρών ΑΚΕ[semigr ]

15. θεωρεί ότι η Ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο σχετικά με τη «συνετή χρήση και διατήρηση των υγροτόπων» αποτελεί κείμενο που καλύπτει τις σημαντικότερες πτυχές του θέματος και, συνεπώς, θα ήταν δυνατόν να χρησιμεύσει ως βάση για την ανάπτυξη μιας κοινοτικής πολιτικής και στρατηγικής για τους υγρότοπους[semigr ]

16. αναγνωρίζει ότι η αρχή της «συνετής χρήσης» που προτείνεται στην Ανακοίνωση αντιστοιχεί πλήρως στην αρχή της αειφορίας που αποτελεί στόχο του 5ου Προγράμματος Δράσης για το Περιβάλλον[semigr ]

17. συμφωνεί με το τελικό συμπέρασμα της Ανακοίνωσης, σύμφωνα με το οποίο μια σφαιρική και συνεπής κοινοτική πολιτική για τους υγρότοπους είναι το μοναδικό μέσο για να προωθηθεί η συνετή χρήση και διατήρηση των υγροτόπων στην ΕΕ και διεθνώς[semigr ]

18. εκφράζει την πεποίθηση ότι πρέπει να αναχαιτισθεί κάθε περαιτέρω απώλεια και υποβάθμιση υγροτοπικών εκτάσεων[semigr ]

19. θεωρεί αναγκαία την κατά το δυνατόν αποκατάσταση των υποβαθμισμένων υγροτόπων[semigr ]

20. θεωρεί ωστόσο ότι ένας αποκατεστημένος ή τεχνητός υγρότοπος δεν είναι κατά κανόνα ισοδύναμος με έναν φυσικό υγρότοπο, ούτε ως προς την οικολογική του αξία ούτε ως προς τις λειτουργίες του[semigr ]

21. θεωρεί ότι οι απώλειες και η υποβάθμιση των υγροτόπων οφείλονται σε τρεις βασικούς λόγους: στην κακή ενημέρωση του κοινού και των υπευθύνων, σε αστοχίες των μηχανισμών της αγοράς και σε αστοχίες των διοικητικών παρεμβάσεων τόσο στο εθνικό επίπεδο όσο και στο επίπεδο της ΕΕ[semigr ]

22. καλεί συνεπώς την Επιτροπή να ενισχύσει τις προσπάθειές της για την ενημέρωση του κοινού και των υπευθύνων για τη λήψη αποφάσεων σχετικά με την αξία και τις λειτουργίες των υγροτόπων με βάση τα πλέον πρόσφατα αποτελέσματα της επιστημονικής έρευνας. Η κατάρτιση «διαχειριστών υγροτόπων» και τεχνικών εμπειρογνωμόνων ικανών να συμβουλεύουν τις τοπικές αρχές στη λήψη αποφάσεων που αφορούν τη συνετή χρήση και διατήρηση των υγροτόπων πρέπει να προωθηθεί στο επίπεδο της ΕΕ. Ο καθορισμός των ελάχιστων προσόντων για τα επαγγέλματα αυτά πρέπει επίσης να καθορισθεί στο επίπεδο της ΕΕ[semigr ]

23. κρίνει ότι κάθε ολοκληρωμένη προσέγγιση που σκοπεύει στη συνετή χρήση και τη διατήρηση των υγροτόπων πρέπει να καλύπτει την ευρύτερη περιοχή και όλες τις δραστηριότητες που ενδέχεται να επηρεάσουν έναν υγρότοπο και υπογραμμίζει ότι η κατάλληλη οικο-γεωγραφική ενότητα είναι η υδρογραφική λεκάνη στην οποία εντάσσεται ο υγρότοπος επισημαίνει επίσης τη συνετή χρήση και διατήρηση των υγροτόπων πρέπει να ενταχθεί στις πολιτικές και δράσεις της ΕΕ[semigr ]

24. καλεί την Επιτροπή να εντάξει τη στρατηγική για τη συνετή χρήση και τη διατήρηση των παράκτιων υγροτόπων στη στρατηγική για τον ολοκληρωμένο χωροταξικό σχεδιασμό των παράκτιων περιοχών, όπως αυτή ορίζεται στο σχετικό σχέδιο ανακοίνωσής της προς την Επιτροπή των κυριών Bjerregaard και Wulf-Mathies σε συνεργασία με την κ. Bonino. Η διαχείριση των υγροτόπων θα πρέπει να περιληφθεί ως χωριστό θέμα στο προτεινόμενο «πρόγραμμα επίδειξης». Αυτό θα επιτρέψει τη δοκιμή των μοντέλων συνεργασίας μεταξύ των διαφόρων αρχών και των διοικητικών επιπέδων που εμπλέκονται στη διαχείριση των υγροτόπων καθώς και τη συγκέντρωση των πληροφοριών που απαιτούνται για το διάλογο μεταξύ των οργάνων της ΕΕ σχετικά με τον καθορισμό των κριτηρίων και των μηχανισμών για την ενσωμάτωση της συνετής χρήσης και της διατήρησης των υγροτόπων σε όλες τις άλλες πολιτικές και ιδιαίτερα στα διαρθρωτικά ταμεία. Η δημιουργία μιας ειδικής μονάδας συντονισμού - όπως είναι οι επιτροπές ORNIS και Ηabitat για την παρακολούθηση της εφαρμογής της οδηγίας για τα πουλιά και τους οικότοπους αντιστοίχως θα πρέπει να εξετασθεί προσεκτικά[semigr ]

25. καλεί την Επιτροπή να λάβει μέτρα για τη σταδιακή κατάργηση των τοξικών βλημάτων κυνηγίου εντός καθορισμένης προθεσμίας[semigr ]

26. καλεί την Επιτροπή να λάβει μέτρα ώστε να παύσει η εξόρυξη τύρφης, όταν αυτή έχει δυσμενείς επιπτώσεις σε ενεργούς τυρφώνες που αποτελούν ενδιαιτήματα προτεραιότητας σύμφωνα με την οδηγία για τα ενδιαιτήματα. Η προέλευση της εισαγόμενης τύρφης πρέπει να ελέγχεται, ώστε η εξόρυξή της να μην καταστρέψει ενεργούς τυρφώνες εντός της ΕΕ και στις χώρες της Κεντρικής και Ανατολικής Ευρώπης[semigr ]

27. καλεί την Επιτροπή να αναστείλει τη χρηματοδοτική ενίσχυση για την δάσωση υγροτόπων, όπως υγρολίβαδων και τυρφώνων, από πόρους του κανονισμού (ΕΟΚ) αριθ. 2080/92. Ο κανονισμός πρέπει να τροποποιηθεί ώστε να ενισχύει τη δάσωση κυρίως σε υποβαθμισμένα γεωργικά εδάφη και εφόσον δεν επηρεάζεται αρνητικά η υδρολογία παρακείμενων υγροτόπων[semigr ]

28. θεωρεί ότι ο έλεγχος της εφαρμογής της κοινοτικής περιβαλλοντικής νομοθεσίας που απορρέει από διεθνείς συμβάσεις στις οποίες συμμετέχει η ΕΕ ανήκει στην αρμοδιότητα της Επιτροπής (άρθρο 155 της Συνθήκης) και την καλεί να εισηγηθεί στο Συμβούλιο τη διάθεση πόρων για την ενίσχυση μέτρων που αποβλέπουν στην υλοποίηση των στόχων τους[semigr ]

29. κρίνει ότι η οδηγία 85/337/ΕΟΚ σχετικά με την εκτίμηση περιβαλλοντικών επιπτώσεων πρέπει να τροποποιηθεί ώστε να γίνει υποχρεωτική η εκτίμηση των περιβαλλοντικών επιπτώσεων, εντός μιας υδρογραφικής λεκάνης, κάθε έργου το οποίο ενδέχεται να έχει επιπτώσεις σε υγρότοπο και, ειδικότερα, κάθε μεγάλου φράγματος ή έργου αντλήσεως υπογείου νερού, σύμφωνα με τη Σύμβαση του Espoo. Πρέπει να καθοριστούν κριτήρια για τις «αποδεκτές» περιβαλλοντικές επιπτώσεις με βάση την φέρουσα ικανότητα των οικοσυστημάτων[semigr ]

30. θεωρεί ότι η προσέγγιση σε επίπεδο υδρογραφικής λεκάνης και η αποφυγή παρεμβάσεων που αντιβαίνουν προς τη συνετή χρήση και διατήρηση των υγροτόπων απαιτεί «στρατηγική» εκτίμηση των περιβαλλοντικών επιπτώσεων, η οποία πρέπει να καλύπτει όχι μεμονωμένα έργα, αλλά προγράμματα, σχέδια και πολιτικές[semigr ]

31. θεωρεί ότι για την επίτευξη των στόχων της ποιοτικής για τους υγροτόπους είναι αναγκαίο να χρησιμοποιηθούν οι υπάρχοντες χρηματοδοτικοί μηχανισμοί για την ενίσχυση μέτρων που αποβλέπουν στη συνετή χρήση, τη διατήρηση και την αποκατάσταση υγροτόπων. Ενισχύσεις πρέπει να χορηγούνται σε μη κυβερνητικές οργανώσεις που ασχολούνται με τη διατήρηση, την αποκατάσταση, τη διαχείριση υγροτόπων ή παρέχουν κατάρτιση σε αυτούς τους τομείς[semigr ]

32. θεωρεί ότι ο αγρο-περιβαλλοντικός κανονισμός αριθ. 2078/92 έχει τις δυνατότητες να γίνει το κύριο μέσο για την ενσωμάτωση των περιβαλλοντικών απαιτήσεων στην Κοινή Αγροτική Πολιτική εφόσον αυξηθούν σημαντικά οι πόροι του[semigr ]

33. κρίνει ότι πρέπει να προωθηθούν τόσο οι παραδοσιακές μη εντατικές δραστηριότητες, με όσο το δυνατόν περισσότερο περιορισμένη χρήση λιπασμάτων και φυτοφαρμάκων, όσο και τα ιδιαίτερα παραδοσιακά προϊόντα των υγροτόπων. Πρέπει επίσης να αποθαρρυνθούν οι στραγγίσεις και να ενισχυθεί η δημιουργία και η αποκατάσταση προστατευτικών ζωνών γύρω από τους αγροτόπους και κατά μήκος των ποταμών στο πλαίσιο ενός περιβαλλοντικού κανονισμού[semigr ]

34. καλεί την Επιτροπή να ενισχύσει τις παραδοσιακές μορφές αλιείας και υδατοκαλλιεργιών στους υγροτόπους, την προστασία των τόπων αναπαραγωγής των ψαριών καθώς και τη μελέτη και την καταγραφή των φυσικών ιχθυοπληθυσμών με στόχο την εκμετάλλευσή τους σύμφωνα με την αρχή της αειφορίας[semigr ]

35. καλεί την Επιτροπή να τροποποιήσει τον κανονισμό για το Ευρωπαϊκό Ταμείο ώστε να μην ενισχύονται νέα στραγγιστικά και αρδευτικά έργα[semigr ]

36. καλεί την Επιτροπή και τα κράτη μέλη να προβούν στις αναγκαίες θεσμικές ρυθμίσεις στο επίπεδο της ΕΕ και στο εθνικό και περιφερειακό επίπεδο, ώστε να εξασφαλισθεί η αποτελεσματική συμμετοχή των τοπικών φορέων, των μη κυβερνητικών οργανώσεων (ΜΚΟ) και του κοινού στη λήψη αποφάσεων που ενδέχεται να έχουν επιπτώσεις σε υγρότοπους. Η συμμετοχή των ΜΚΟ στο προτεινόμενο συντονιστικό όργανο, όπως και στις επιτροπές ORNIS και Habitat, πρέπει να θεσμοθετηθεί. Οι ΜΚΟ πρέπει να ενθαρρύνονται να ενημερώνουν την Επιτροπή για τις δραστηριότητες που απειλούν τους υγροτόπους και η Επιτροπή πρέπει να επανεξετάσει τις διαδικασίες με τις οποίες διεκπεραιώνει τις καταγγελίες ώστε αυτές να επιταχυνθούν.

37. ζητεί από την Επιτροπή να μελετήσει τη δυνατότητα δημιουργίας ενός τμήματος σχετικά με τους υγροτόπους στο πλαίσιο του προγράμματος ΡΕSCΑ[semigr ]

38. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, καθώς και στα κοινοβούλια των κρατών μελών.